CELEX: 32020R1390
Language: hu
Date: 2020-09-28 00:00:00
Title: A Bizottság (EU) 2020/1390 végrehajtási rendelete (2020. szeptember 28.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Brie de Meaux” [OEM]) szóló (EU) 2020/914 bizottsági végrehajtási rendelet helyesbítéséről

5.10.2020   
               
               
                  HU
               
               
                  Az Európai Unió Hivatalos Lapja
               
               
                  L 321/3
               
            
         A BIZOTTSÁG (EU) 2020/1390 VÉGREHAJTÁSI RENDELETE
         (2020. szeptember 28.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Brie de Meaux” [OEM]) szóló (EU) 2020/914 bizottsági végrehajtási rendelet helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:
         
                     (1)
                  
                  
                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely az 1107/96/EK bizottsági rendelet (2) alapján bejegyzett „Brie de Meaux” oltalom alatt álló eredetmegjelöléshez kapcsolódó termékleírás módosításának jóváhagyására irányul.
                  
               
                     (2)
                  
                  
                     2018. szeptember 26-i levelükben a francia hatóságok arról tájékoztatták a Bizottságot, hogy az 1151/2012/EU rendelet 15. cikkének (4) bekezdése alapján, a „Brie de Meaux” oltalom alatt álló eredetmegjelölések termékleírásának módosításáról szóló, a Francia Köztársaság Hivatalos Lapjában (Journal Officiel de la République française) 2018. augusztus 29-én közzétett, 2018. augusztus 29-i kormányrendeletnek megfelelően 2022. december 31-ig tartó átmeneti időszakot engedélyeztek olyan, Franciaország területén székhellyel rendelkező gazdasági szereplőknek, amelyek teljesítik az említett cikkben foglalt feltételeket.
                  
               
                     (3)
                  
                  
                     A nemzeti felszólalási eljárás során e gazdasági szereplők, akik a kérelem benyújtása előtt legalább öt évig folyamatosan, jogszerűen forgalmazták a „Brie de Meaux” terméket, felszólalásokat nyújtottak be. Egy gazdasági szereplő az alábbi rendelkezéssel kapcsolatban nyújtott be felszólalást: „A szalmát fedett helyen kell tárolni.” Két gazdasági szereplő az alábbi rendelkezéssel kapcsolatban nyújtott be felszólalást: „A tejelő tehenek fekvőhelyéhez a szalma használata kötelező. Ennek minimális mennyisége átlagosan az istállózás teljes idején pihenőboxos rendszerben tejelő tehenenként naponta 0,5 kg, kötetlen tartásmódú istállózás esetén 5 kg”. Két gazdasági szereplő az alábbi rendelkezésekkel kapcsolatban nyújtott be felszólalást: „A tejelő tehenek fekvőhelyéhez a szalma használata kötelező. Ennek minimális mennyisége átlagosan az istállózás teljes idején pihenőboxos rendszerben tejelő tehenenként naponta 0,5 kg, kötetlen tartásmódú istállózás esetén 5 kg.”, „Éves szinten az összetett takarmányok tejelő tehenenként átlagosan legfeljebb 2 000 kg szárazanyagot tartalmazhatnak.” és „Éves szinten a tejelő állomány takarmányozása a gazdaság autonómiájának és a terület autonómiájának az együttesén alapul: A gazdaság autonómiája: a földrajzi területről és a gazdaságból származó takarmány átlagos éves aránya az állomány teljes takarmányadagjában lévő szárazanyag-tartalomnak legalább 60 %-a. A terület autonómiája: a tejelő állomány teljes takarmányadagjának szárazanyag-tartalma legalább 85 %-ban a földrajzi területről származik.” Hét gazdasági szereplő az alábbi rendelkezésekkel kapcsolatban nyújtott be felszólalást: „A takarmánykoncentrátumok mennyisége éves átlagban tejelő tehenenként legfeljebb 2 000 kg szárazanyag.” és „Éves szinten a tejelő állomány takarmányozása a gazdaság autonómiájának és a terület autonómiájának az együttesén alapul: A gazdaság autonómiája: a földrajzi területről és a gazdaságból származó takarmány átlagos éves aránya az állomány teljes takarmányadagjában lévő szárazanyag-tartalomnak legalább 60 %-a. A terület autonómiája: a tejelő állomány teljes takarmányadagjának szárazanyag-tartalma legalább 85 %-ban a földrajzi területről származik.” Egy gazdasági szereplő az alábbi rendelkezéssel kapcsolatban nyújtott be felszólalást: „Éves szinten az összetett takarmányok tejelő tehenenként átlagosan legfeljebb 2 000 kg szárazanyagot tartalmazhatnak.” Egy gazdasági szereplő az alábbi rendelkezéssel kapcsolatban nyújtott be felszólalást: „A szalmát fedett helyen kell tárolni.” és „Legeltetéskor az egy tejelő tehénre jutó területnek legalább 20 árnak kell lennie.” Egy gazdasági szereplő az alábbi rendelkezéssel kapcsolatban nyújtott be felszólalást: „Legeltetéskor az egy tejelő tehénre jutó területnek legalább 20 árnak kell lennie.”
                  
               
                     (4)
                  
                  
                     Az érintett gazdasági szereplők a következők: GAEC de la Gironde (SIRET: 34 028 683 000 013); GAEC Reine Pré (SIRET: 39 266 778 800 013); EARL de la Mardelle (SIRET: 38 514 961 200 017); GAEC Vaucher (SIRET: 38 159 700 400 013); GAEC Bruggeman (SIRET: 383 943 610 000 14); EARL les Bordes (SIRET: 34 236 864 400 015); SCL du Versant Laiteux (SIRET: 49 225 855 300 014); GAEC Blondeau Welvaert (SIRET: 32 576 392 800 018); EARL de la Prairie (SIRET: 49 773 714 800 013); GAEC Patoux (SIRET: 38 008 216 400 019); EARL Neret Guedrat (SIRET: 38 249 036 500 014); Gérard Houdard (SIRET: 39 226 686 200 011); EARL Mignon père et fils (SIRET: 49 778 394 400 018); EARL de la fontaine aux poissons (SIRET: 33 522 117 200 018).
                  
               
                     (5)
                  
                  
                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.
                  
               
                     (6)
                  
                  
                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kellett hagyni.
                  
               
                     (7)
                  
                  
                     A Bizottság 2020. június 25-én jóváhagyta az 1151/2012/EU rendelet 52. cikke (2) bekezdésének megfelelően az Európai Unió Hivatalos Lapjában közzétett (EU) 2020/914 végrehajtási rendelettel történő módosítást (4).
                  
               
                     (8)
                  
                  
                     A közzétételt követően kiderült, hogy az 1151/2012/EU rendelet 15. cikkének (4) bekezdése szerinti átmeneti időszak kimaradt az (EU) 2020/914 rendeletből.
                  
               
                     (9)
                  
                  
                     Ezért az említett átmeneti időszak beillesztése érdekében e rendelettel módosítani kell az (EU) 2020/914 rendeletet,
                  
               ELFOGADTA EZT A RENDELETET:
         
            1. cikk
            A „Brie de Meaux” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
         
         
            2. cikk
            Az 1. cikk értelmében biztosított oltalom a Franciaország által az 1151/2012/EU rendelet 15. cikkének (4) bekezdése alapján, a „Brie de Meaux” oltalom alatt álló eredetmegjelölések termékleírásának módosításáról szóló, a Francia Köztársaság Hivatalos Lapjában2018. szeptember 5-én közzétett 2018. augusztus 29-i kormányrendeletnek megfelelően engedélyezett átmeneti időszakban érvényes azokra a gazdasági szereplőkre, amelyek teljesítik az említett cikkben foglalt feltételeket.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 28-án.
            
               
                  a Bizottság részéről,
               
               
                  az elnök nevében,
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 343., 2012.12.14., 1. o.
         
         
            (2)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).
         
            (3)  HL C 64., 2020.2.27., 41. o.
         
         
            (4)  HL L 209., 2020.7.2., 4. o.